SKRIFTLIG FORESPOERGSEL E-0149/98 af Graham Mather (PPE) til Kommissionen (2. februar 1998)

Om: Liberalisering af teletjenester (overtraedelsesprocedure)

Den 6. november 1997 meddelte Kommissionen, at den havde indledt overtraedelsesprocedure over for visse medlemsstater, idet det var afsloeret, at medlemsstater i over 20 tilfaelde ikke havde gennemfoert elementer i europaeiske direktiver, som er af afgoerende betydning for et aegte liberaliseret marked for teletjenester. Det var Kommissionens erklaerede hensigt paa dette tidspunkt, at denne aktion skulle fremskynde omsaettelsen af relevante direktiver til national lov inden fristen den 1. januar 1998 med henblik paa at opnaa et fuldt liberaliseret marked for teletjenester i EU.

1. Tror Kommissionen, at disse foranstaltninger vil bevirke en hurtig afhjaelpning herpaa, og hvilke beviser stoetter denne antagelse?

2. Med hensyn til 1. januar 1998, i hvor mange tilfaelde er den noedvendige lovgivning ikke blevet vedtaget af medlemsstaterne; hvilke medlemsstater og hvilke dele af lovgivningen er involveret?

3. Hvilken tidsplan har Kommissionen i oejeblikket i tankerne for gennemfoerelsen af omsaetningen til national lov med alle de dertil noedvendige foranstaltninger?

4. Hvilke muligheder har Kommissionen for at underrette offentligheden om disse spoergsmaal?

Svar afgivet paa Kommissionens vegne af Karel Van Miert (12. marts 1998)

Den 21. november 1997 og den 2. december 1997 sendte Kommissionen aabningsskrivelser til syv medlemsstater om tyve forhold, hvor EF's telekommunikationsdirektiver ikke var gennemfoert eller ikke var gennemfoert korrekt. Dette initiativ gav betydelige resultater, idet de paagaeldende medlemsstater siden da tilsyneladende har bragt fjorten af disse forhold i orden paa tilfredsstillende vis.

Med hensyn til situationen pr. 1. januar 1998 kan det oplyses, at Kommissionen den 18. februar 1998 vedtog en rapport om gennemfoerelsen af EF's telekommunikationsdirektiver, som snart vil blive tilsendt Parlamentet.

Det er Kommissionens vurdering, at gennemfoerelsen nu er afsluttet, bortset fra nogle faa tilfaelde, hvor der dog foreligger forslag, hvis vedtagelse generelt vil garantere, at direktiverne gennemfoeres. Med hensyn til anvendelsen af de regler, som medlemsstaterne har indfoert, maa Kommissionen foreloebig konkludere, at alt - paa trods af en raekke klager - tyder paa, at medlemsstaterne traeffer de foranstaltninger, der er noedvendige for at sikre adgangen til markedet, og at tilsynsmyndighederne goer alt for at sikre, at rammebestemmelserne overholdes. Hvis Kommissionen imidlertid konstaterer, at gennemfoerelsen i nogle medlemsstater er forsinket eller ufuldstaendig, vil den blive noedt til at indlede overtraedelsesprocedurer paa ny.

Kommissionen agter at udsende flere meddelelser om gennemfoerelsen af direktiverne, hvori den dog ikke vil fokusere saa meget paa selve gennemfoerelsen som paa at informere om den effektive anvendelse af bestemmelserne og aabningen af de nationale markeder. Det vil ske paa grundlag af et stoerre antal indikatorer og mere omfattende oplysninger fra de nationale tilsynsmyndigheder. Disse rapporter vil fortsat blive stille raadighed for offentligheden via Internet.